溫太真玉鏡臺・煞尾
俺待麝蘭腮、粉香臂、鴛鴦頸，由你水銀漬、硃砂斑、翡翠青。到春來小重樓策杖登，曲闌邊把臂行，閒尋芳、悶選勝。到夏來追涼院、近水庭，碧紗廚、綠窗淨，針穿珠、扇撲螢。到秋來入蘭堂、開畫屏，看銀河、牛女星，伴添香、拜月亭。到冬來風加嚴、雪乍晴，摘疏梅、浸古瓶，歡尋常、樂餘剩。那時節、趁心性，由他嬌痴、盡他怒憎，善也偏宜、惡也相稱。朝至暮不轉我這眼睛，孜孜覷定，端的寒忘熱、飢忘飽、凍忘冷。（下）。